Raganavimas

Samprata ir paplitimas 
Tikėjimas raganavimu, užkeikimais išliko per visą rašytinę istoriją. Kita vertus, apibrėžti „raganą“ ir „raganavimą“ gan sunku, nes skirtingos kultūros savaip supranta šiuos terminus.

Labiausiai paplitusi raganavimo reikšmė pasaulyje yra „kenkiančios magijos naudojimas“.https://www.merriam-webster.com/dictionary/witchcraft Tikėjimas piktavališka magija aptiktas visose pasaulio kultūrose, nepriklausomai nuo jų išsivystymo lygio. Dauguma visuomenių baiminosi, kad kiti antgamtiškais būdais jiems stengsis pakenkti. Anot istorikų ir antropologų raganavimo sąvoka praeityje leido žmonėms paaiškinti keistas nelaimes.Kai kurios kultūros raganavimo baiminosi mažiau, tačiau nelaimėms paaiškinti jie turėjo alternatyvų; pavyzdžiui, gėlai, tikėjusieji sidhiais, tad raganų medžioklės Airijoje ir Škotijos aukštumose būdavo kur kas retesnės nei kituose Britų salų regionuose.https://hraf.yale.edu/luck-of-the-irish-folklore-and-fairies-in-rural-ireland/

Europoje raganų teismai, kuriuose buvo teisiami raganavimu apkaltinti žmonės, ėmė plisti Viduramžiais, tačiau mirties bausmės buvo taikytos retai. Lietuvos Didžiojoje Kunigaikštystėje raganų procesai paplito vėliau nei Vakarų Europoje, jau XVI a. antrojoje pusėje. Lietuvoje raganavimu daugausiai buvo kaltinami valstiečiai, o 1588 m. išleistame Trečiajame Lietuvos Statute tarp galimų nusikaltimų įtrauktas kerėjimas.Raganų procesai (VLE)

Neorganizuotos tariamų raganų medžioklės tebevyksta ir dabartiniais laikais. Kai kuriose valstybėse tai pareikalauja nemažai aukų. Anot PSO, kasmet Tanzanijoje 500 vyresnio amžiaus moterų yra nužudomos dėl kaltinimų raganavimu.Saudo Arabijoje raganų medžioklė egzistuoja ir teisinėje sistemoje – ten burtininkavimas ir raganavimas gali užtraukti mirties bausmę, kuri buvo pritaikyta bent 2011 m., 2012 m. ir 2014 m.

 Šaltiniai 

Kategorija:Magija
Kategorija:Folkloras
Kategorija:Okultizmas
Kategorija:Antropologija